ดิฉันไม่ได้ทานยาคุมมาเป็นสิบปี พอมาเริ่มทานใหม่อีกครั้งเมื่อเดือนกรกฎาคม สิวขึ้นทั้งหน้าเลยค่ะ หนูอยากปรึกษาว่าควรเปลี่ยนยี่ห้อยาคุม หรือควรทำอย่างไรคะ หนูทานยี่ห้อไมโครไกรนอลค่ะ ชนิด 28 เม็ด
สวัสดีค่ะ สิวเกิดได้จากหลายสาเหตุ เช่นปัจจัยภายนอกเช่นอากาศ มลภาวะ หรือปัจจัยภายในเช่นฮอร์โมนในร่างกาย ไม่จำเป็นต้องเป็นผลข้างเคียงจากยาคุมกำเนิดเพียงอย่างเดียวแต่หากเป็นทันทีหลังรับประทานยาคุม อาจลองเปลี่ยนยี่ห้อยาคุมดู เนื่องจากยาคุมแต่ละยี่ห้อถึงแม้ตัวฮอร์โมนเดียวกันแต่สัดส่วนของฮอร์โมนแต่ละตัวจะแตกต่างกัน ทำให้มีผลข้างเคียงที่แตกต่างกันออกไปได้ อาจลองกลับไปรับประทานชนิดที่เคยรับประทานแล้วไม่มีปัญหา หรือปรึกษาแพทย์ใกล้บ้านเพื่อตรวจร่างกายเรื่องสิวอีกครั้งและปรับยาตามความเหมาะสม